สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,563.58 จุด ปรับเพิ่มขึ้น 20.64 จุด พ่วงด้วยมูลค่าการซื้อขายรวม 6.5 หมื่นล้านบาท
5 ม.ค. 2560

ตลาดหุ้นไทยล่าสุดปิดการซื้อขายที่ระดับ 1,563.58 จุด ปรับเพิ่มขึ้น 20.64 จุด พ่วงด้วยมูลค่าการซื้อขายรวม 6.5 หมื่นล้านบาท
* ประเดิมการซื้อขายวันแรกของงวดปี 60 ดัชนีตลาดหุ้นไทยปิดอยู่ในแดนบวกได้อย่างงดงาม
* โดยเฉพาะกลุ่มบลูชิพที่กลับมายืนแดนเขียวถ้วนหน้า พร้อมกับฟาดมูลค่าการซื้อขายสูงท่วม และหนีพ้นภาวะชะลอตัวเรียบร้อย
* เริ่มกันด้วยหุ้นแรกวันนี้ หนีไม่พ้นที่จะต้องพูดถึงหุ้นพี่ JAS
* สตอรี่น่าสนใจล่าสุดตกเป็นเรื่องประเด็น JAS-W3 ซึ่งมีการแปลงสิทธิแลกซื้อหุ้นสามัญไปสูงเฉียด 300 ล้านหน่วย
* งานนี้ พี่ JAS ฟาดเงินระดมทุนแปลงสิทธิเข้ากระเป๋าไปเต็มๆ กว่า 1,100 ล้านบาท* ฟากวงการเงินออกมาคาดการณ์กันว่า คนที่ใช้สิทธิวอร์แรนต์แลกซื้อหุ้นคงหนีไม่พ้นผู้ถือหุ้นใหญ่เบอร์ 1 นามว่า “พิชญ์ โพธารามิก”
* เพราะถ้าย้อนกลับไปดูข้อมูลเมื่อปี 58 คนที่ได้รับจัดสรร JAS-W3 (แบบไม่คิดมูลค่า) สูงสุด ไม่พ้นเสี่ยพิชญ์แห่งค่าย JAS นั่นแหละ
* แล้วยิ่งดูต้นทุนในกระดานของ JAS-W3 บวกแปลงสิทธิที่ 3.904 บาทต่อหุ้น
* ยังไงต้นทุนก็สูงกว่าหุ้นแม่ในกระดาน จึงไม่ใช่ระดับผู้ถือหุ้นธรรมดาที่เลือกแปลงสิทธิแล้วล่ะ
* ดังนั้น คนที่เลือกแปลงสิทธิได้เยอะขนาดนี้ หนึ่งต้องมีวอร์แรนต์ในมือสูงท่วมตั้งแต่ได้จัดสรรรอบแรก
* สองมีต้นทุนรวม (บวกค่าแปลงสิทธิแล้ว) ต่ำกว่ากระดาน วงการเงินเขาเลยสรุปกันออกมาว่า ไม่น่าใช่ใครอื่นใดนอกจากผู้ถือหุ้นใหญ่ JAS นั่นแหละ
* สเต็ปที่น่าจับตาต่อไป คือ หลังปิดงบปี 59 ทาง JAS จะมีเซอร์ไพร์สอะไรเรื่องปันผลอีกหรือเปล่า เพราะบริษัทนี้ต้องยอมรับว่า เรื่องทำอะไรเกินคาดไม่มีใครเหนือกว่าแล้ว
* ต่อกันด้วยหุ้น TPBI ชอบในความเป็นผู้ผลิตสินค้าบรรจุภัณฑ์ที่กำลังอยู่ในช่วงขาขึ้น * ที่แน่นอนเลยบริษัทได้ฟันปัจจัยบวกกันไปถึง 2 เด้งเลยแหละ * เด้งแรกมาจากต้นทุนเม็ดพลาสติกที่ราคาถอยลงมา ทำให้บริษัทมีต้นทุนผลิตสินค้าลดลง
* เด้งสองคือเรื่องค่าเงินบาทอ่อนค่า เพราะ TPBI มีสัดส่วนส่งออกมาก 50-60%
* แล้วใช้อิงยอดขายสกุลเงินดอลลาร์สูงถึงระดับ 90% เท่ากับบริษัทรับผลบวกไปแบบเต็มๆ ทั้งสองขา เลยอยากฝากไว้ให้จับตากันดู
* ย้ายฝั่งมาแนะนำกลุ่มหุ้นนอกกระแสอย่างกลุ่มสื่อ แม้ภาพรวมอาจจะยังดูแย่ แต่เจาะลึกลงไปมีหุ้นโดดเด่นซุกซ่อนอยู่
* โดยเลือกโฟกัสไปที่ตัว MONO กันเป็นพิเศษ เพราะเทรนด์ธุรกิจเริ่มฉายภาพทำกำไรต่อเนื่อง
* และงวดปี 60 ยังมีลุ้นเทิร์นอะราวด์ชัดเจนและมีโอกาสฟันกำไรเติบโตแรง แบบพลิกโฉมหน้า
* แรงหนุนที่จะนำส่งให้ MONO โตได้ เป็นผลมาจากธุรกิจทีวีดิจิตอลที่กำลังฟาดเรตติ้งกระฉูด จนปีนขึ้นมาอยู่ระดับหัวแถว
* ล่าสุด ช่วงเทศกาลวันหยุดยาวที่ผ่านมา ฟันเรตติ้งขึ้นเป็นอันดับ 3 วิ่งแซงหน้า WORK กันเลย
* งานนี้ ไม่ถือเป็นเรื่องธรรมดาแน่นอน และทำได้ดีเกินกว่าหลายฝ่ายคาดไว้ เพราะเรตติ้งระดับหัวแถวไม่ใช่จะแซงกันง่ายๆ
* ดังนั้น เมื่อเรตติ้งดีเข้าเป้า ค่าโฆษณาเตรียมไหลเข้าสู่บริษัทพร้อมทำกำไรต่อเนื่อง
* หุ้นพลังงานทดแทน เป็นกลุ่มน่าจับตาประจำงวดปี 60 แถมล่าสุดยังคว้าน้ำหนักลงทุนกลุ่มมากกว่าตลาดไปแล้ว
* ปัจจัยหลักมาจากปีนี้ทางภาครัฐมีแผนเปิดประมูลไฟฟ้าพลังงานทดแทนต่างๆ ร่วม 1,000 MW
* ทำให้กลุ่มหุ้นพลังงานทดแทนตีปีกรับข่าวดีกันได้แบบตลอดทั้งปี 60
* ตัวเด่นน่าสนใจยังเลือก TPCH ไว้เป็นหลัก เพราะมีสตอรี่บวกการเติบโตเฉพาะตัวช่วยหนุนอยู่แล้ว
* ขณะเดียวกันยังมีศักยภาพคว้าโอกาสลงทุนใหม่เข้ามาเพิ่มอีก
* ส่งท้ายกันด้วยหุ้น TRC หลังจากข่าวสารเงียบหายกันไปพักใหญ่ ล่าสุดกลับมาพร้อมข่าวดี
* โครงการเหมืองแร่โปแตชชัยภูมิ ซึ่งเป็นโปรเจ็กต์ใหญ่ที่ TRC ตั้งความหวังไว้สูง เริ่มเป็นรูปเป็นร่างแล้ว
* แว่วกันมาว่า น่าจะได้เซ็นสัญญาก่อสร้างอย่างเป็นทางการได้ภายในช่วงไตรมาส 1 ปีนี้
* งานนี้ หากทางบริษัทปิดดีลคว้างานได้จริง เท่ากับมูลค่างานชิ้นใหญ่นี้จะผลักดันให้ TRC กลายเป็นบริษัทเติบใหญ่ขึ้นไปได้อีกหนึ่งขั้นทีเดียว *